Michael Gove
Michael Gove (natus die 26 Augusti 1967) est diurnarius et politicus Britannicus. 

Edimburgi natus, per adoptionem Aberdoniae in urbe educatus est. Alumnus est aulae Dominae Margaritae apud Oxonienses. Fuit ab anno 1996 diurnarius iuxta The Times: ibi Saram Vine cognovit quam anno 2001 in matrimonium duxit. Sodalis factionis Conservativae,  condidit nomine Policy Exchange ("politiae permutatio") ubi primum in Davidem Cameron, Georgium Osborne incurrit. A die 5 Maii 2005 legatus est apud Parlamento Regni Uniti, ubi munere populi Surrey Heath fungitur. Ab eodem anno de habitationibus, ab anno 2007 de scholis familiisque pro factione sua (duce Davide Cameron) orator parlamentarius meruit.

Factione conservativa anno 2010 in comitiis victrice, Michael Gove a die 12 Maii 2010 usque ad 15 Iulii 2014 fuit minister eruditionis, primo ministro Davide Cameron, deinde agitator factionarius principalis, mox autem dominus cancellarius Regni Britanniarum a die 9 Maii 2015. Ad suffragium anno 2016 de societate Unionis Europaeae ille inter primos, iuxta Boris Johnson, contra hanc societatem tenendam militavit. Davide Cameron causae victae fautore statim ab officio primi ministri dimissionem petente, Michael Gove se successorem proposuit, frustra.

Scripta 

 Michael Portillo: the future of the right
 Celsius 7/7

Notae

Bibliographia 
 Anthony Horowitz, "I always defended Michael Gove. Then I met him" in The Spectator (15 Martii 2014)
 Ian Leslie, "Michael Gove, the polite assassin" in New Statesman (5 October 2015)
 Rowena Mason, "Michael Gove sacked as justice secretary as rival Johnson gets plum job" in The Guardian (14 Iulii 2016)

Nexus externi 
 Michaelis Gove pagina interretialis
 De Michaele Gove apud TheyWorkForYou.com
 De Michaele Gove ad situm Factionis Conservativae
 Ben Wallace, "Michael Gove has 'an emotional need to gossip, particularly when drink is taken' - why he can't be trusted with Britain's most sensitive secrets" in Daily Telegraph (3 Iulii 2016: N.B.: aestimatio)

Legati Parlamento Britannico
Alumni Universitatis Oxoniensis
Ministri Regni Britanniarum
Incolae Scotiae
Politici Angliae
Diurnarii Britanniae
Domini Cancellarii Anglici et Britannici
Ministri eruditionis
Ministri circumiectus